Na temelju čl. 6. Zakona o zakupu i kupoprodaji poslovnoga prostora (NN br. 125/11 i 64/15), čl 3. Odluke o davanju u zakup poslovnih prostora u vlasništvu Općine Privlaka (Službeni glasnik Zadarske županije broj 19/18) i Odluke Načelnika o raspisivanju natječaja za davanje u zakup poslovnog prostora Klasa: 372-03/19-01/01, Urbroj: 2198/28-02-19-1 od dana 2.siječnja 2019. godine, a u svezi s čl. 48. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst i 137/15-ispravak), Načelnik Općine Privlaka raspisuje

# JAVNI NATJEČAJ ZA DAVANJE U ZAKUP POSLOVNOG PROSTORA OPĆINE PRIVLAKA

1. Javni natječaj za davanje u zakup poslovnog prostora raspisuje se za poslovni prostor na adresi Trg Kolište 1 na čest.zem. 2644/2 i 2644/1 ukupne površine 526 m².
2. Poslovni prostor iz toč.1. daje se u zakup za obavljanje djelatnosti : ugostiteljska -skupine restorani (restoran, gostionica, bistro) .
3. Poslovni prostor iz toč.1. ovog natječaja daje se u zakup na određeno vrijeme u trajanju od 15 godina.
4. Poslovni prostor iz toč. 1. ovog natječaja daje se pod uvjetom da se u njemu ugostiteljska djelatnost obavlja bez prekida tijekom cijele kalendarske godine.
5. Pravo prednosti pri izboru najpovoljnijeg ponuditelja ostvaruju osobe iz čl.132. Zakona o pravima hrvatskih branitelja iz Domovinskog rata i članova njihovih obitelji (NN 121/17) pod uvjetom da ispunjavaju druge uvjete iz natječaja i prihvate najviši iznos ponuđene zakupnine.
6. Početni iznos mjesečne zakupnine za poslovni prostor iz toč.1. iznosi 2.500,00 kuna. Početni iznos mjesečne zakupnine izražen je u iznosu bez uključenog poreza na dodanu vrijednost (PDV). Zakupnina se plaća mjesečno unaprijed i to najkasnije do desetog dana u mjesecu, a u slučaju zakašnjenja zakupodavac ima pravo obračunati zakonsku zateznu kamatu. Zakupnik je dužan, osim zakupnine i pripadajućih poreza (PDV), plaćati komunalnu naknadu i druge naknade koje se plaćaju uz zakupninu, te snositi režijske troškove i to o njihovu dospijeću. Naknada za navedene troškove nije uračunata u zakupninu.
7. Jamčevina se određuje u iznosu od 5.000,00 kn, a istu je potrebno uplatiti u korist Proračuna Općine Privlaka na žiro račun broj: HR5423900011857400004 kod Hrvatske poštanske banke d.d., model HR 68, poziv na broj 7722-OIB ponuditelja.

Ponuditeljima kojima su položili jamčevinu, a čije ponude nisu prihvaćene, vratit će se jamčevina u roku od 5 dana od donošenja Odluke o izboru najpovoljnijeg ponuditelja. Ako ponuditelj čiju je ponudu Povjerenstvo zapisnički utvrdilo kao najpovoljniju, odustane od svoje ponude na samom natječaju ili kasnije, a prije sklapanja ugovora o zakupu, nema pravo na povrat uplaćene jamčevine, a nekretnina će se ponovno izložiti javnom natječaju.

1. Pravo sudjelovanja na natječaju imaju fizičke osobe državljani Republike Hrvatske i pravne osobe sa sjedištem u Republici Hrvatskoj.
2. Pisana ponuda za sudjelovanje u natječaju mora sadržavati:
   * + osnovne podatke o pravnoj ili fizičkoj osobi koja se natječe (ime i prezime, odnosno tvrtku ili naziv, mjesto i adresu prebivališta, odnosno sjedišta)
     + rješenje o upisu u sudski registar za pravnu osobu
     + izjavu ponuditelja kojom se isti obvezuje u primjerenom roku (ne dužem od 30 dana) ishoditi odobrenje za obavljanje djelatnosti
     + potvrda Općine Privlaka o podmirenim svim zakonskim davanjima prema Općini Privlaka
     + dokaz o uplaćenoj jamčevini
     + naznaku poslovnog prostora za koji se daje ponuda na natječaj
     + naziv djelatnosti koja će se obavljati u poslovnom prostoru
     + ponuđeni iznos zakupnine po m2 mjesečno
     + dokaz o pravu prednosti ako ono postoji.
3. Prijave - Pisane ponude za sudjelovanje na natječaju predaju se poštom preporučeno na adresu Općina Privlaka, Povjerenstvo za provedbu javnog natječaja, Ivana Pavla II 46, 23233 Privlaka ili osobno u pisarnicu Općine Privlaka s naznakom „Za javni natječaj za davanje u zakup poslovnog prostora“ u roku od 15 dana od dana objave natječaja u Zadarskom listu.

Nakon što isti bude objavljen, o mjestu, danu i satu javnog otvaranja ponuda ponuditelji će biti obaviješteni putem mrežne stranice Općine Privlaka www.privlaka.hr.

1. Poslovni prostor daje se u zakup u stanju u kojem je viđen. Sa stanjem poslovnog prostora natjecatelji se mogu upoznati u terminu za očevid. Očevid poslovnog prostora omogućit će se 15. siječnja 2019.godine od 10,00 do 13,00 sati.
2. U slučaju da poslovni prostor nije u stanju prikladnom za obavljanje djelatnosti, a što je utvrđeno ovim natječajem, zakupnik je dužan dovesti poslovni prostor u stanje potrebno za obavljanje djelatnosti ulaganjem vlastitih sredstava u uređenje poslovnog prostora. Ukoliko zakupniku nadležna tijela, sukladno važećim propisima, uvjetuju izvođenje radova na preuređenju prostora neophodnih za obavljanje ugovorom utvrđene djelatnosti, a koji nisu utvrđeni natječajem, izvođenje istih će mu biti odobreno od strane zakupodavca.
   1. Pod preuređenjem poslovnog prostora podrazumijevaju se radovi na uređenju pročelja zgrade u dijelu poslovnog prostora (obnova dotrajale žbuke, dotrajalih elemenata pročelja, zamjena dotrajale stolarije i bravarije), vodoinstalaterski radovi, elektroinstalaterski radovi, zidarski radovi i obnova sanitarnog čvora za poslovne prostore u kojima isti nije izveden.
   2. Ulaganja zakupnika u poslovni prostor vrše se isključivo sukladno pismenoj suglasnosti Jedinstvenog upravnog odjela Općine Privlaka.
   3. Po završetku izvedenih radova na preuređenju, sačiniti će se zapisnik o izvedenim radovima u kojem će se konstatirati da su radovi stvarno i izvedeni u odobrenom opsegu, uz obvezu dostave izvornih računa i dokaza o plaćanju istih, građevinske knjigu s dokaznicom mjera i atesta ugrađenih materijala i ispravnosti instalacija, ukoliko se izvršila rekonstrukcija istih.
   4. Ulaganja zakupnika u preuređenje poslovnog prostora iz ove točke uračunat će mu se kao unaprijed plaćena zakupnina po završetku radova na preuređenju, a nakon izvršenog priznavanja ulaganja, odnosno priznata vrijednost izvršenih radova prebijat će se sa najviše 1.500,00 kuna od mjesečne ugovorene zakupnine.
   5. Priznata ulaganja zakupnika u preuređenje poslovnog prostora vremenski se uračunavaju po isteku vremena uračunavanja jamčevine. Najviši dopušteni iznos ulaganja za koja će moći biti priznato pravo na prijeboj sa zakupninom na gore opisani način je 270.000,00 kuna za cijelo vrijeme trajanja zakupa.
3. Podnošenjem valjane i potpune prijave smatrat će se da ponuditelj prihvaća početnu ponuđenu mjesečnu zakupninu, kao i ostale uvjete natječaja te da je upoznat sa stanjem poslovnog prostora koji se daje u zakup.

Smatrat će se da je ponuditelj podnošenjem prijave koja sadrži njegove osobne podatke na ovaj natječaj dao privolu za njihovo prikupljanje, obradu i korištenje istih, a u svrhu u koju su prikupljeni.

1. Nakon donošenja Odluke o izboru najpovoljnijeg ponuditelja, najpovoljniji ponuditelj je u obvezi potpisati ugovor u roku od 8 dana od dana primitka pisanog ili usmenog poziva za potpisivanje istog. Troškove sklapanja ugovora o zakupu snosi zakupnik.
2. Ugovor o zakupu prestaje na način propisan Ugovorom o zakupu te odredbama Odluke o davanju u zakup poslovnih prostora Općine Privlaka o prestanku zakupa.

**NAČELNIK OPĆINE PRIVLAKA**

**Gašpar Begonja, dipl.ing.**